บาร์เซโลนา
ภูมิศาสตร์ > ภูมิอากาศ

จากการแบ่งเขตภูมิอากาศแบบเคิพเพิน บาร์เซโลนามีภูมิอากาศแบบเมดิเตอร์เรเนียน ซึ่งมีฤดูหนาวเบาบางและฤดูร้อนที่มีอากาศร้อน ส่วนฤดูที่มีฝนตกมากที่สุดคือฤดูใบไม้ผลิและฤดูใบไม้ร่วง โดยจะมีฤดูแล้งในช่วงฤดูร้อน เช่นเดียวกันกับมีฝนหิมะที่น้อยกว่าภูมิอากาศแบบเมดิเตอร์เรเนียนทั่วไป ซึ่งจะพบได้ในเขตเมดิเตอร์เรเนียนตะวันตกเฉฉียงเหนือ (เช่น มาร์แซย์) และคล้ายกันกับภูมิอากาศแบบอบอุ่นชื้น (เช่น มิลาน) ที่จะมีปริมาณน้ำฝนที่มากในฤดูร้อน
อุณหภูมิเฉลี่ยตลอดปีอยู่ที่ 21.2 °C (70.2 °F) ในตอนกลางวัน และ 15.1 °C (59.2 °F) ในตอนกลางคืน ส่วนอุณหภูมิเฉลี่ยตลอดปีของริมฝั่งทะเลอยู่ที่ 20 °C (68 °F) เดือนที่มีอากาศหนาวที่สุดคือเดือนมกราคม ซึ่งจะมีอุณหภูมิเฉลี่ย 12 ถึง 18 °C (54 ถึง 64 °F) ในตอนกลางวัน และ 6 ถึง 12 °C (43 ถึง 54 °F) ในตอนกลางคืน และอุณหภูมิเฉลี่ยริมฝั่งทะเลอยู่ที่ 13 °C (55 °F). ในเดือนที่อากาศอุ่นที่สุดคือเดือนสิงหาคม ซึ่งจะมีอุณหภูมิเฉลี่ย 27 ถึง 31 °C (81 ถึง 88 °F) ในตแอนกลางวัน และ 23 °C (73 °F) ในตอนกลางคืน ส่วนอุณหภูมิริมฝั่งทะเลอยู่ที่ 26 °C (79 °F). ในทั่วไปแล้ว ฤดูกาลท่องเที่ยวในช่วงฤดูร้อนจะมี 6 เดือน (พฤษภาคม ถึง ตุลาคม) ซึ่งในช่วงเมษายน ถึง พฤศจิกายน เป็นช่วงเปลี่ยนผ่านฤดู ในบางครั้งจะมีอุณหภูมิสูงเกิน 20 °C (68 °F) และมีอุณหภูมิเฉลี่ย 18–19 °C (64–66 °F) ในตอนกลางวัน และ 11–13 °C (52–55 °F) ในตอนกลางคืน อุณหภูมิที่แปรเปลี่ยนฉับพลันนั้นหาได้ยากมาก โดยเฉพาะอย่างยิ่งในฤดูร้อน เป็นเพราะอยู่ใกล้ทะเลที่มีน้ำอุ่น การเกิดปรากฏการณ์น้ำค้างแข็งจึงหาได้ยากมากในเมืองบาร์เซโลนา มีเพียง 1 วันใน 30 ปีล่าสุดที่ได้มีการบันทึกว่ามีอุณหภูมิที่ต่ำกว่าจุดเยือกแข็งที่ −1 °C (30 °F)
บาร์เซโลนามีฝนตกเฉลี่ย 78 วันต่อปี (≥ 1 มิลลิเมตร) และความชื้นสัมพัทธ์เฉลี่ยตลอดปีอยู่ที่ 72% ส่วนมากฝนจะตกในช่วงปลายฤดูร้อนและฤดูใบไม้ร่วง (กันยายน–ตุลาคม) และมีโอกาสฝนตกต่ำที่สุดในช่วงกลางฤดูร้อน (มิถุนายน–สิงหาคม) และฤดูหนาวจะอยู่ในช่วงเดือนกุมภาพันธ์ถึงมีนาคม บาร์เซโลนาได้รับแสงแดด 2,524 ชั่วโมงต่อปี จาก 138 ชั่วโมงในเดือนธันวาคม (เฉลี่ย 4.5 ชั่วโมงต่อวัน) และ 310 ชั่วโมงในเดือนกรกฎาคม (เฉลี่ย 10 ชั่วโมงต่อวัน)
| ข้อมูลภูมิอากาศของบาร์เซโลนา (ค> ศ. 1987–ค.ศ. 2010).เดือน | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ม.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ก.พ. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).มี.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).เม.ย. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).พ.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).มิ.ย. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ก.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ส.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ก.ย. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ต.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).พ.ย. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ธ.ค. | ข้อมูลภูมิอากาศของบาร์เซโลนา (ค> ศ. 1987–ค.ศ. 2010).ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดเฉลี่ย °C (°F) | 14.8 (58.6) | 15.6 (60.1) | 17.4 (63.3) | 19.1 (66.4) | 22.5 (72.5) | 26.1 (79) | 28.6 (83.5) | 29.0 (84.2) | 26.0 (78.8) | 22.5 (72.5) | 17.9 (64.2) | 15.1 (59.2) | 21.2 (70.2) |
| อุณหภูมิเฉลี่ยแต่ละวัน °C (°F) | 11.8 (53.2) | 12.4 (54.3) | 14.2 (57.6) | 15.8 (60.4) | 19.3 (66.7) | 22.9 (73.2) | 25.7 (78.3) | 26.1 (79) | 23.0 (73.4) | 19.5 (67.1) | 14.9 (58.8) | 12.3 (54.1) | 18.2 (64.8) |
| อุณหภูมิต่ำสุดเฉลี่ย  °C (°F) | 8.8 (47.8) | 9.3 (48.7) | 10.9 (51.6) | 12.5 (54.5) | 16.1 (61) | 19.8 (67.6) | 22.7 (72.9) | 23.1 (73.6) | 20.0 (68) | 16.5 (61.7) | 11.9 (53.4) | 9.5 (49.1) | 15.1 (59.2) |
| หยาดน้ำฟ้า มม (นิ้ว) | 43.7 (1.72) | 31.4 (1.236) | 33.0 (1.299) | 47.7 (1.878) | 47.4 (1.866) | 32.5 (1.28) | 25.1 (0.988) | 40.8 (1.606) | 81.9 (3.224) | 96.5 (3.799) | 45.1 (1.776) | 46.8 (1.843) | 571.9 (22.516) |
| วันที่มีหยาดน้ำฟ้าโดยเฉลี่ย (≥ 1 mm) | 7.0 | 5.0 | 6.2 | 7.9 | 7.5 | 5.5 | 3.1 | 5.8 | 8.0 | 9.0 | 6.6 | 7.0 | 78.6 |
| จำนวนชั่วโมงที่มีแดด | 149 | 163 | 200 | 220 | 244 | 262 | 310 | 282 | 219 | 180 | 146 | 138 | 2,524 |
แหล่งที่มา: ฌานาราลิตัตดากาตาลุญญา – อาเจนซีอาเอสตาตัลเดเมเตโอโรโลจีอา (ชั่วโมงของแสงแดด)